
PARLAMENTUL ROMÂNIEI

CAMERA DEPUTAŢILOR

	COMISIA  JURIDICĂ, DE DISCIPLINĂ ȘI IMUNITĂȚI

	                                                                               Bucureşti, 21 octombrie 2025

                                                                               PLx. 280/2025


AVIZ

asupra 
Propunerii legislative pentru modificarea alineatului (4) al articolului 139 din Legea învăţământului preuniversitar nr.198/2023 şi pentru modificarea şi completarea Legii învăţământului superior nr.199/2023
       În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină și imunități a fost sesizată, spre dezbatere şi avizare, cu Propunerea legislativă pentru modificarea alineatului (4) al articolului 139 din Legea învăţământului preuniversitar nr.198/2023 şi pentru modificarea şi completarea Legii învăţământului superior nr.199/2023, trimisă cu adresa nr. PL-x 280 din  24 septembrie 2025, înregistrată cu nr.                            7c-13/524/2025.
        Potrivit dispozițiilor art. 75 din Constituţia României, republicată, şi ale art. 92 alin. (8) din Regulamentul Camerei Deputaților, republicat, cu modificările ulterioare, Camera Deputaților este primă Cameră sesizată. 
       Potrivit prevederilor art. 62 din Regulamentul Camerei Deputaților, republicat, cu modificările ulterioare, Comisia juridică, de disciplină și imunități a dezbătut iniţiativa legislativă în şedința din data de  21 octombrie 2025.
       Membrii Comisiei au examinat inițiativa legislativă supusă avizării, expunerea de motive, avizul favorabil al Consiliului Legislativ și avizul favorabil al Consiliului Economic și Social.
       În urma dezbaterilor s-a hotărât, cu majoritate de voturi, avizarea favorabilă a inițiativei legislative, în forma transmisă Comisiei juridice, de disciplină și imunități.
       Propunerea legislativă  face parte din categoria legilor ordinare.
                 PREŞEDINTE,                          

            SECRETAR,
    Prof. univ. dr. Liviu-Bogdan CIUCĂ   
              Petre-Emanoil NEAGU
Consilier parlamentar,

Andrada Armencea

